**Informativna priloga: Opis dokazil ob zahtevku za 12. JR za podukrep 4.1**

|  |  |
| --- | --- |
|  | **Izjava o neizterljivosti DDV** |
| **Uredba**: 2. točka petega odstavka 102. člena Uredbe.  **Za koga velja**: za upravičence, ki uveljavljajo DDV kot upravičen strošek. | |

Upravičenec do podpore v skladu z 2. točko petega odstavka 102. člena Uredbe **ni upravičen** do povračila stroška davka na dodano vrednost (v nadaljevanju: DDV), če gre za upravičenca,:

* katerega kmečko gospodinjstvo je iz osnovne kmetijske in osnovne gozdarske dejavnosti identificirano za namene DDV, oziroma se lahko po predpisih o DDV prostovoljno identificira za namene DDV;
* ki opravlja dopolnilno dejavnost na kmetiji in/ali drugo kmetijsko dejavnost in je v zvezi s temi dejavnostmi identificiran za namene DDV, oziroma se lahko po predpisih o DDV prostovoljno identificira za namene DDV;
* katerega kmečko gospodinjstvo preko predstavnika kmečkega gospodinjstva izpolnjuje pogoje za pridobitev pravice do pavšalnega nadomestila v skladu s predpisi, ki urejajo DDV;
* ki je upravičenec do podpore, je identificiran za namene DDV, oziroma se lahko po predpisih o DDV prostovoljno identificira za namene DDV, v višini odbitnega deleža.

Upravičenci (na primer javni zavod kot pravna oseba javnega prava), ki v skladu s predpisi, ki urejajo DDV, nima pravice do odbitka DDV in želi uveljavljati DDV kot upravičen strošek pri naložbi, zahtevku za izplačilo sredstev priloži skenogram izpolnjene priloge »Izjava o neizterljivosti DDV«.

Če upravičenec uveljavlja DDV, se v aplikaciji zahtevka za izplačilo sredstev izpolni spodnja izjava o neizterljivosti DDV.

**IZJAVA O NEIZTERLJIVOSTI DDV**

Upravičenec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(polno ime in naslov)

|  |  |  |  |  |
| --- | --- | --- | --- | --- |
| Matična številka  ali KMG\_MID: |  |  | Davčna številka: |  |

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, izjavljam, da:

(ime in priimek odgovorne osebe oziroma pooblaščene osebe za zastopanje)

želim v skladu z 2. točko sedmega odstavka 102. člena Uredbe uveljavljati DDV kot upravičen strošek pri naložbi.

S podpisom izjave pod materialno-kazensko odgovornostjo izjavljam (obkrožite ustrezno točko):

1. da nimam pravice do odbitka DDV, niti nimam pravice do pavšalnega nadomestila vstopnega DDV za dejavnost, na katero se navezuje naložba, v skladu z Zakonom o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19 in 72/19, v nadaljnjem besedilu: ZDDV-1);

2. da uveljavljam odbitek DDV na podlagiodbitnega deleža v skladu s 65. členom ZDDV-1.

|  |  |  |
| --- | --- | --- |
| DA | / | NE |

|  |  |
| --- | --- |
|  | **Končne ponudbe** |
| **Uredba**: šestnajsti odstavek 102. člena Uredbe.  **Za koga velja**: za vse upravičence. | |

Upravičenec k zahtevku za izplačilo sredstev priloži končne ponudbe, na podlagi katerih je sklenil pogodbe ali naročil opremo ali storitve. Iz končnega poročila mora biti razvidna odločitev za nakup, povpraševanje, prejete ponudbe in utemeljitev izbora. Izvirniki ponudb morajo biti na voljo za revizijo in pregled na kraju samem.

Zahtevku se priložijo:

- končne ponudbe.

|  |  |
| --- | --- |
|  | **Računi** |
| **Uredba**: 1. in 7. točka šestega odstavka 102. člena Uredbe.  **Za koga velja**: za vse upravičence. | |

Vsi računi se morajo glasiti na upravičenca. Na računu mora biti upravičen strošek opisan tako, da ga je mogoče nedvoumno povezati s predmetom podpore. V primeru nakupa opreme, strojev in naprav mora upravičenec zahtevku za izplačilo sredstev priložiti račun ali račun s specifikacijo, iz katerega so razvidni najmanj serijska številka in tip stroja ali opreme in nazivna moč, ter dobavnice, transportne liste ali druga dokazila, ki izkazujejo prevzem opreme ali mehanizacije.

Upravičenec priloži račune in ostala dokazila kot skenogram oziroma v elektronski obliki.

|  |  |
| --- | --- |
|  | **Dokazilo o plačilu** |
| **Uredba**: 3. točka šestega odstavka 102. člena Uredbe.  **Za koga velja**: za vse upravičence. | |

Upravičenec priloži dokazilo o plačilu (položnica oziroma blagajniški prejemek, potrdilo banke o izvršenem plačilu, potrjen kompenzacijski nalog, pobotna izjava ali asignacijska pogodba), kot skenogram oziroma v elektronski obliki.

|  |  |
| --- | --- |
|  | **Popis izvedenih del za napravo oziroma obnovo trajnih nasadov hmeljišč in hmeljskih žičnic** |
| **Uredba**: 5. točka prvega odstavka 26. člena Uredbe.  **Za koga velja**: za vse upravičence. | |

Popis izvedenih del mora biti skladen z dokazilom »Predračun s popisom del za napravo oziroma obnovo trajnih nasadov hmeljišč in hmeljskih žičnic« iz informativne priloge »Opis dokazil ob vlogi na javni razpis«.

V kolikor namerava upravičenec izvesti navedene naložbe v lastni režiji, mora biti predloženi popis izvedenih del podpisan s strani odgovorne osebe končnega prejemnika ter zanj opravljen neodvisni nadzor.

**Kot neodvisni nadzor** se šteje, da je popis izvedenih del potrjen z žigom Kmetijsko gozdarske zbornice Slovenije in podpisan s strani kmetijskega svetovalca specialista, ki je pri KGZS zaposlen za področje strokovnega svetovanja za posamezne sektorje primarne kmetijske pridelave oziroma potrjen z žigom Inštituta za hmeljarstvo in pivovarstvo Slovenije (IHPS) in podpisan s strani odgovorne osebe IHPS.

Zahtevku se priloži:

- popis izvedenih del.

|  |  |
| --- | --- |
|  | **Fotografije – izvedba naložbe/označitev vira financiranja** |
| **Uredba**: 12. točka šestega odstavka 102. člena Uredbe.  **Za koga velja**: za vse upravičence. | |

Upravičenec mora zahtevku za izplačilo sredstev v elektronski obliki priložiti:

* vsaj tri fotografije, ki potrjujejo izvedbo podprte naložbe oziroma dela naložbe, ki predstavlja zaokroženo vsebinsko ali tehnološko celoto, ter
* fotografije plakata, nalepke, začasnega panoja, obrazložitvene table ali stalne obrazložitvene table v skladu s sedemnajstim odstavkom 102. člena Uredbe oziroma Pravilnikom o označevanju vira sofinanciranja iz Programa razvoja podeželja Republike Slovenije za obdobje 2014-2020 (Uradni list RS, št. 67/18).

|  |  |
| --- | --- |
|  | **Javna naročila** |
| **Uredba**: 6. točka šestega odstavka 102. člena Uredbe.  **Za koga velja**: za upravičence, ki se v skladu s predpisi, ki urejajo javno naročanje šteje za naročnika. | |

Če gre za upravičenca, ki se v skladu s predpisi, ki urejajo javno naročanje šteje za naročnika, mora zahtevku za izplačilo sredstev priložiti prilogo:

- »Kontrolni list za preveritev skladnosti izvedbe postopka oddaje javnega naročila glede na določbe Zakona o javnem naročanju-ZJN3«

|  |  |
| --- | --- |
|  | **Izjava o prejetih javnih sredstvih za iste upravičene stroške** |
| **Uredba**: 9. točka šestega odstavka 102. člena Uredbe.  **Za koga velja**: za vse upravičence. | |

Vsi upravičenci morajo v aplikaciji za elektronsko oddajo zahtevka izpolniti prilogo »Izjavo upravičenca o prejetih javnih sredstvih za iste upravičene stroške«, katerega vsebina se mora nanašati na že prejeta javna sredstva za stroške, ki jih vlagatelj uveljavlja v vlogi. Izjavo je potrebno podati, če je upravičenec za iste upravičene stroške, kot jih uveljavlja v vlogi na javni razpis, že prejel oziroma še ni prejel nobenih javnih sredstev oziroma je oddal vlogo za iste upravičene stroške tudi na kakšen drug javni razpis in je v postopku pridobivanja sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov. Tu so mišljena tako nepovratna kot tudi povratna sredstva, ki imajo elemente državne pomoči. Vendar pa se pri povratnih sredstvih (npr. posojila), v znesek že dodeljenih javnih sredstev ne šteje celotna vrednost posojila, temveč samo znesek, ki je v odločbi/pogodbi opredeljen kot državna pomoč. V prilogo »Izjava upravičenca o že dodeljenih javnih sredstvih za iste upravičene stroške« je potrebno vključiti tudi oddane vloge za iste upravičene stroške na druge javne razpise, o katerih še ni bilo odločeno.

Če so bila upravičencu dodeljena javna sredstva za iste upravičene stroške od katerekoli institucije, mora v prilogi »Izjava upravičenca o že dodeljenih javnih sredstvih za iste upravičene stroške« navesti institucijo, višino javnih sredstev ter pravno podlago (predpis EU ali nacionalni predpis), na podlagi katere so mu bila dodeljena javna sredstva. Kot možne institucije izpostavljamo občine, Javni sklad Republike Slovenije za regionalni razvoj, Eko sklad – Slovenski okoljski javni sklad, drugi javni skladi Republike Slovenije, Slovenski podjetniški sklad in druge.

|  |  |
| --- | --- |
|  | **Prispevek v naravi v obliki lastnega lesa** |
| **Uredba**: dvanajsti odstavek 102. člena in 3. točka 23. člena Uredbe.  **Za koga velja**: za upravičence, ki uveljavljajo prispevek v naravi v obliki lastnega lesa. | |

Če gre za prispevek v naravi v obliki lastnega lesa mora upravičenec zahtevku za izplačilo sredstev:

* priložiti odločbo o poseku, ki jo izda ZGS v skladu s predpisom, ki ureja gozdove ali predpisom, ki ureja sanacijo žledu, in se glasi na upravičenca ali člana kmetije, katere nosilec je upravičenec in obrazec »Kontrola sečišč«, ki ga izda ZGS in iz katerega je razvidno, da je bil posek izveden v skladu z odločbo iz prejšnje točke ali
* v aplikacijo za elektronsko oddajo zahtevka za izplačilo sredstev vnesti naslednje podatke:
  + datuma izdaje odločbe o poseku in obrazca »Kontrola sečišč«;
  + št. dokumenta in
* priložiti popis količine uporabljenega lesa, ki mora biti potrjen s strani Kmetijsko gozdarske zbornice Slovenije ali neodvisnega strokovnjaka gradbene ali lesarske stroke.

|  |  |
| --- | --- |
|  | **Prispevek v naravi v obliki lastnega dela upravičenca** |
| **Uredba**: 2. točka 23. člena Uredbe.  **Za koga velja**: za upravičence, ki uveljavljajo prispevek v naravi v obliki lastnega dela. | |

Prispevek v naravi v obliki lastnega dela upravičenca je obdavčljiv v skladu s predpisi, ki urejajo davčno zakonodajo.

Zahtevku za izplačilo sredstev se priloži:

* skenogram kopije internega obračuna delovnih nalog (velja za pravne osebe in samostojne podjetnike posameznike).

|  |  |
| --- | --- |
|  | **Prispevek v naravi v obliki lastnih sadik upravičenca** |
| **Uredba**: 1. točka 23. člena Uredbe.  **Za koga velja**: za upravičence, ki uveljavljajo prispevek v naravi v obliki lastnih sadik hmelja A certifikata. | |

Zahtevku za izplačilo sredstev se priloži:

* skenogram uradnega pregleda v skladu s predpisi, ki urejajo semenski material kmetijskih rastlin ali zdravstveno varstvo rastlin.

|  |  |
| --- | --- |
|  | **Certifikat o ekološki pridelavi ali odločba o shemi kakovosti** |
| **Uredba**: tretja alineja drugega odstavka 26. člena Uredbe.  **Za koga velja**: za upravičence, ki uveljavljajo višjo stopnjo podpore za naložbe v pridelavo ekoloških proizvodov oziroma uveljavljajo merilo vključenost v sheme kakovosti. | |

Če upravičenec uveljavlja višjo stopnjo podpore za naložbe v pridelavo ekoloških proizvodov ali uveljavlja merilo vključenost v sheme kakovosti, se zahtevku za izplačilo sredstev priloži:

- skenogram kopije certifikata o ekološki pridelavi ali odločbe za proizvode iz shem kakovosti oziroma odločbe o oceni vina, ali

- se v aplikacijo za elektronsko oddajo zahtevka vnesejo naslednji podatki o certifikatu ali odločbi za proizvode iz shem kakovosti oziroma odločbo o oceni vina:

* datum izdaje dokumenta,
* št. dokumenta,
* vrsta certifikata ali odločbe,
* izdajatelj.

|  |  |
| --- | --- |
|  | **Izjava upravičenca glede izpolnjevanja splošnih pogojev ob vložitvi zahtevka za izplačilo sredstev** |
| **Uredba**: trinajsti odstavek 102. člena Uredbe.  **Za koga velja**: za vse upravičence. | |

V aplikaciji zahtevka za izplačilo sredstev se izpolni spodnja izjava upravičenca glede izpolnjevanja splošnih pogojev ob vložitvi zahtevka za izplačilo sredstev.

|  |  |
| --- | --- |
| Upravičenec: |  |
| Naslov, sedež: |  |

|  |  |
| --- | --- |
| Izjavljamo da: |  |
| - smo seznanjeni s pogoji in obveznostmi iz 12. javnega razpisa za podukrep 4.1 Podpora za naložbe v kmetijska gospodarstva za leto 2020; |  |
| - so vsi podatki, ki smo jih navedli v zahtevku za izplačilo sredstev, resnični, točni, popolni ter da za svoje izjave prevzemamo vso kazensko in materialno odgovornost; |  |
| - dovoljujemo uporabo osebnih podatkov in podatkov, ki štejejo za davčno tajnost, iz uradnih evidenc, enako tudi za člane zadruge, skupine ali organizacije proizvajalcev za namen obravnave zahtevka za izplačilo sredstev; |  |
| - nismo izključeni iz prejemanja podpore iz podukrepa 4.1 Podpora za naložbe v kmetijska gospodarstva za leto 2020 v skladu zakonom, ki ureja kmetijstvo; |  |
| - nismo v postopku prenehanja, prisilne poravnave, stečaja, prepovedi delovanja, sodne likvidacije ali izbrisa iz sodnega registra (velja za pravne osebe in samostojne podjetnike posameznike); |  |
| - nismo v osebnem stečaju (velja za fizične osebe razen za samostojne podjetnike posameznike); |  |
| - dovoljujem uporabo podatkov o stroških realizirane naložbe za potrebe ažuriranja kataloga stroškov; |  |
| - se bo naložba oziroma del naložbe, ki se je uporabljala pred vložitvijo zahtevka za izplačilo sredstev, in po izplačilu v skladu s četrtim odstavkom 102. člena Uredbe uporabljala v skladu z namenom za katerega bodo sredstva dodeljena; |  |
| - se bo naložba v skladu s prvim odstavkom 106. člena Uredbe uporabljala za namen podukrepa, za katero so bila sredstva po tej uredbi dodeljena še najmanj naslednjih pet let po zadnjem izplačilu sredstev. |  |